Ο κατασκευαστής οφείλει να παρέχει στον καταναλωτή σαφείς και πλήρεις οδηγίες για τη χρήση, τη συντήρηση και την πλήρη αξιοποίηση του προϊόντος στην ελληνική γλώσσα ή με σύμβολα διεθνώς καθιερωμένα, εγγράφως ή πάνω σε σταθερό μέσο αποτύπωσης, όπως CD ή email. Εξαιρούνται τα προϊόντα που είναι απλά στην κατασκευή, τη χρήση και τη συντήρησή τους, εφόσον για αυτά τα προϊόντα δεν παρέχονται οδηγίες σε οποιαδήποτε γλώσσα από τον κατασκευαστή. Σε περίπτωση που κάποιο προϊόν δεν συνοδεύεται από τα παραπάνω, μπορείς να επικοινωνήσεις με το συνεργαζόμενο κατάστημα από το πεδίο που θα βρεις στο ιστορικό της παραγγελίας σου. Πιο συγκεκριμένα, στο email που θα λαμβάνεις από το SHOPFLIX για την καταχώρηση και την πορεία της παραγγελίας σου, θα υπάρχει πεδίο επικοινωνίας με το κατάστημα που αποστέλλει την παραγγελία. Από εκεί μπορείς να επικοινωνήσεις με το κατάστημα για ό,τι χρειάζεται.